ארז אהרון

**ארז אהרון** (נולד ב-24 בינואר 1974) הוא צייר ישראלי.

## ביוגרפיה
אהרון נולד בראשון לציון וחי בה גם כיום.

אהרון החל ללמוד ציור ורישום בשנת 2006 ב"מדרשה" בבית ברל. משם המשיך לשנתיים של לימודי ציור אצל ישראל הירשברג ב"סדנה לציור ורישום" בירושלים, ובסוף 2009 יצא לאומבריה, איטליה, לסמסטר של לימודי ציור נוף.

משחזר לארץ המשיך ללמוד ציור פיגורטיבי בכיתת אמן אצל ארם גרשוני, בסטודיו "התחנה" בתל אביב.

בשנת 2012 הציג תערוכת יחיד - "התחלות" - במרכז חייק לאמנות עכשיוית ביפו. בטקסט המלווה לתערוכה נכתב "הציור שואב את כוחו מקשר בלתי אמצעי בין הצייר לאובייקט שלו. אדם מביט בחפץ ומצייר. קשר אינטימי של אדם ועולם המייתר מעבדי מציאות כמו מצלמה או מחשב... הממד הסימבולי הוא רק אחד הממדים בציור שאינו מוותר על המחויבות הציורית והבלתי מתפשרת שלו לאובייקט ולעצמו". אהרון עצמו סיפר בהקשר לתערוכה זו: "מקובל ללכת אחורה לאיקונות כמו רמברנדט, ולאסקז, שארדן וכן הלאה אבל אני מאמין שדווקא המורים שמהם למדתי ישירות זיקקו נאמנה את כל המסורת שלפניהם ואני מסתכל אליה דרכם", אומר הצייר. "זה גם סוג של יישור קו ופרידה מהמורים שלי, פרידה והכרת תודה. מעין מחווה שקטה".

בשנת 2016 הציג לראשונה תערוכת יחיד בגלריה גורדון בתל אביב, בה הוא מיוצג עד היום. כותב יונתן הירשפלד על עבודותיו של אהרון באתר הגלריה: "שיבולת בודדה עקודה לקיר. עלה יבש או שניים זה לצד זה. אצטרובל מונח כמו פרפר משופד על לבד במגרות המוזיאון המקטלגות וממיינות את בני מינו. פקעת צמר אדום, גופנית ומדממת - אולי בדמיון, בפועל סטרילית, מנוטרלת, כבשה - הרחק מהעדר. אהרון מביא את העולם לסטודיו בדגימות. הוא מתרגם את הטבע לספסימנטים. הוא מתמודד עם הריבוי בתנאי מעבדה."

בשנת 2020 אצר אהרון את תערוכת היחיד של צוקי גרביאן, "אמריקה", בגלריה מאיה, בתל אביב.

בשנת 2022 הציג אהרון את התערוכה "חוט מחשבה" בגלריה גורדון בירושלים. בהקדמה לספר האמן שיצא עם התערוכה כתבה ד"ר נאוה סיביליה שדה: "עבור אהרון מהווה מלאכת הציור תהליך, הנעשה במצב של בדידות, כאשר האמן שוהה עם עצמו, בגפו, אל מול בד הציור, הצבעים והמכחולים. ... שהות מרובה זו במצב החניכה הולידה את סגנונו האישי של אהרון: בניגוד למוריו הוא מצייר במשיכות מכחול רחבות ואינו מרבה בפרטי פרטים, כגון נימים עדינים.. ומבקש לקיים סוג של הכללה בעבודותיו. הכללה זו מעניקה לדימויים ממד מטונימי, משמעות סמלית-ייצוגית המתרחבת מעבר למשמעות הקונקרטית של הדימוי עצמו".

בשנת 2023 הציג אהרון תערוכת יחיד נוספת בגלריה גורדון בתל אביב. התערוכה בשם "היהודי הנודד" קיבלה ממד סמלי אקטואלי כשנפתחה במהלך מלחמת 7 באוקטובר, וכמו בהזמנה, ייצגה את הלך הרוח הציבורי כמו גם את מצבם הקונקרטי של רבים מהמפונים בתקופה זו. כתב יונתן הירשפלד בטקסט המלווה לתערוכה: "על פי האגדה, היהודים שגלו מארצם וחיים כזרים סתגלניים בכל מקום, נושאים בנדודיהם את עונשו של קין.. אלו הם היהודים: אין להם בית והם זרים בכל מקום... הצמח קיבל כנראה את שמו כי מיוחסות לו התכונות של סתגלנות ונוודות. .. זהו צמח שבה בעת יש בו פשטות.. שולי הצומח .. אך גם איזו יוקרה מלכותית הבאה לידי ביטוי בצבע הסגול העז של עליו. ציוריו של אהרון מבודדים את העלים האלו, הופכים אותם לממצא מעבדה, מניחים אותם על רקע נייטרלי ותאורה אופטימלית. הם "ריאליסטיים" אבל מתפקדים כמעט כמו ציור מופשט ובו כתם סגול-ירוק אחד בליבו של משטח בהיר, ריק ועמום. הצל שלהם מזכיר לנו שזה חלל ושיש פה נפח ואשליה. ציורים אלו של עלי היהודי הנודד.. הם שיר הייקו, קוואן , הופעתם של העלים על הרקע הלבן מעלה על הדעת סדק, שבר, אולי אפילו מזוזה, והם מהווים שלב חדש של עידון וזיכוך בתוך מכלול יצירתו של אהרון." במרץ 2024 הוצגה תערוכת יחיד של אהרון, Wondering Jew, בחלל גלריה גורדון במנהטן, ניו יורק. 

תערוכת יחיד נוספת בגלריה גורדון במנהטן, Transect, הוצגה בספטמבר 2025. בתערוכה, "שביל טשטוש" בעברית, הוצגו קווי המתאר של היישובים בעוטף עזה שנפגעו בשביעי באוקטובר 2023. כותב יונתן הירשפלד על העבודות:"... שרטוט, כמו בדם, של גבולות היישובים בעוטף עזה... ללא פורנוגרפיה של אלימות, ללא וולגריזציה של האימה והאבל, בעדינות סטואית חכמה ומרה, ותוך שמירה על זיקה עמוקה לציור קלאסי מהתבוננות... יוצר אהרון את הציורים האלו המצליחים להיות ריאליסטיים, יבשים, מרוחקים ובה בעת קורעי לב".

רבות נוספות מעבודותיו מוצגות באוספים חשובים בארץ ובעולם.

במהלך השנים לימד אהרון בסטודיו התחנה, סדנת אמני הקיבוץ, אטליה, כיתת אמן פרטית וכן מנחה סדנאות ציור נוף בארץ ובחו"ל.

## גלריית תמונות

קובץ:שביל טשטוש", 2025, מראה הצבה".jpg|Transect, 2025, Gallery view
קובץ:שביל טשטוש", 2025, מראה הצבה" II.jpg|Transect, 2025, Gallery view II
קובץ:Untitled 2024 IV Oil on canvas mounted on wood.tif|Untitled 2024 IV Oil on canvas mounted on wood, 90*120cm
קובץ:Untitled 2024 Oil on canvas mounted on wood.tif|Untitled 2024 Oil on canvas mounted on wood, 200*250cm
קובץ:Untitled II 2024 Oil on canvas mounted on wood.tif|Untitled II 2024 Oil on canvas mounted on wood, 120*190cm
קובץ:Erez Aharon, Brothers, oil on canvas, 2012, 180X120.jpg|Brothers, oil on canvas, 2012
קובץ:No title i 2024 oil on canvas mounted on wood.tif|Untitled I 2024 oil on canvas mounted on wood
קובץ:No title ii 2024 oil on canvas mounted on wood.tif|Untitled II 2024 oil on canvas mounted on wood
קובץ:No title iii 2024 oil on canvas mounted on wood.tif|Untitled III 2024 oil on canvas mounted on wood
קובץ:Untitled i 2024 Oil on canvas mounted on wood.jpg|Untitled i 2024 Oil on canvas mounted on wood
קובץ:Untitled iii 2024 Oil on canvas mounted on wood.jpg|Untitled iii 2024 Oil on canvas mounted on wood
קובץ:Untitled I 2023 Oil on canvas mounted on wood.tif|Untitled I 2023 Oil on canvas mounted on wood
קובץ:No title 2023 oil on wood.tif|Untitled 2023 oil on wood
קובץ:Door oil on canvas 2021 250X150.tif|Door 2021 oil on canvas
קובץ:Untitled 2020 Oil on canvas mounted on wood.jpg|Untitled 2020 Oil on canvas mounted on wood
קובץ:Orpheus oil on canvas 2018 100X185.jpg|Orpheus oil on canvas 2018
קובץ:Diptych 2016 oil on canvas mounted on wood.png|Diptych 2016 oil on canvas mounted on wood
קובץ:Arim tehomot2 2016 oil on canvas 30X60.jpg|Arim tehomot 2 2016 oil on canvas
קובץ:Brothers3 oil on canvas 2012 120X120.tif|Brothers3 oil on canvas 2012
קובץ:Self portrait 120x80 oil on canvas mounted on wood.jpg|Self portrait 2012 oil on canvas mounted on wood


## תערוכות יחיד נבחרות
* 2015 - "התחלות", מרכז חייק לאמנות עכשווית, יפו
* 2015 - "Crossroads", גלריה פלורנטין 45, תל אביב, עם דנה פקמן
* 2016– "חוט ערוב", גלריה גורדון, תל אביב
* 2016 - יריד אמנות "צבע טרי", תל אביב
* 2018 - יריד אמנות "צבע טרי", תל אביב
* 2022 – "חוט מחשבה" – גלריה גורדון, ירושלים
* 2023 – "היהודי הנודד"- גלריה גורדון, תל אביב
* 2024 - "Wondering Jew" – גלריה גורדון, מנהטן, ניו-יורק, ארצות הברית
* 2025 - "Transect" - גלריה גורדון, מנהטן, ניו-יורק, ארצות הברית

## תערוכות קבוצתיות נבחרות
* 2012 – "טחנות רוח", הגלריה העירונית כפר סבא
* 2012 – "עם ציירים", מרכז חייק לאמנות עכשווית, יפו
* 2012 – "מאחורי היער", גלריה פלורנטין 45, תל אביב
* 2013 - פתיחת גלריית התחנה, תל אביב
* 2014 - גלריית התחנה, תל אביב
* 2015 - תערוכת קיץ, גלריה גורדון, תל אביב
* 2016 - תערוכה קבוצתית, גלריית גורדון, תל אביב

## קישורים חיצוניים

* דף אמן של ארז אהרון באתר גלריה גורדון
* על יצירותיו של האמן "דגימות" - יונתן הירשפלד
* על התערוכה "התחלות", אתר "הבמה"
* 

## הערות שוליים

קטגוריה:ציירים ישראלים
קטגוריה:ישראלים שנולדו ב-1974